નવી દિલ્હીઃ આઇપીએલમાં દિલ્હી ડેરડેવિલ્સની સફર ખતમ થવાની સાથે જ ટીમના ભૂતપૂર્વ કેપ્ટન ગૌતમ ગંભીરે નવો ખુલાસો કરીને ક્રિકેટ જગતમાં સનસનાટી મચાવી દીધી છે. ગંભીરનું કહેવું છે કે તેણે ક્યારેય ખુદને અંતિમ ઈલેવનમાંથી ડ્રોપ નથી કર્યો. ટૂર્નામેન્ટની શરૂઆતમાં જ્યારે અમારી ટીમ સારું પ્રદર્શન નહોતી કરી રહી ત્યારે મેં કેપ્ટનશિપ છોડવાનો નિર્ણય કર્યો હતો. ત્યાર બાદ હું એક પણ લીગ મેચ રમી શક્યો નહીં.